Nicomedia

Nicomedia  (Turcice: Izmit, Graece Νικομήδεια, ante Nicomedem I Olbia nominata ut docebat Plinius Naturalis Historia V.148) est Turciae urbs 287970 incolarum iuxta Propontidem et provinciae Kocaeli caput. Ante imperium Ottomanicum caput regionis historicae Bithyniae erat.
 Historica 
A rege Nicomede I anno 264 a.C.n., incolis vicinarum urbium  eo translatis, magnifice condita ut caput regni fieret, Romanorum tempore quoque  rectorum provinciae sedes erat e quibus fuit praeclarus scriptor Plinius MinorEpistularum liber decimus. Vide in primis epistolam 34 de incendio quod anno 111 partem urbis delevit.. A Septimio Severo cuius partibus Nicomediae incolae favissent tum cum vicini Nicaeenses partes adversas sequebantur, urbs ornamentis multis decorata est. Diocletianus sibi palatium ibi aedifivavit unde partem orientalem Romani imperii regeret. Saepe terrae motibus quassata est. In primis die 24 Augusti 358 ingens terrae motus urbem delevit et plurimos homines necavitAmmianus Marcellinus XVII.7.1-8.. Iulianus imperator qui ibi ab episcopo Eusebio educatus erat pecunias e quibus restitueretur deditAmmianus Marcellinus XXII.9.3-4.. Sed iam anno 362 exeunte terra iterum mota estAmmianus Marcellinus XXII.13.5. et postea denuo imperante Theodosio II et Iustiniano.

 Administratio ecclesiastica 
Nicomedia est sedes episcopalis titularis Ecclesiae Catholicae Romanae.

 Clari incolae 
 Nati 
Arrianus, historicus

 Notae 

 Plura legere si cupis 
 Boulhol Pascal, "L'apport de l'hagiographie à la connaissance de la Nicomédie paléochrétienne (toponymie et monuments)", in Mélanges de l'école française de Rome, 1994 (106-2)ː 921-992
François Jacques,	"Les séismes de l'Antiquité tardive d'après les sources. Problèmes méthodologiques", Bulletin de l'Association de Géographes Français, 1984ː 49-55

Categoria:Urbes Turciae
Categoria:Dioeceses Ecclesiae Catholicae
Categoria:Urbes Imperii Romani